DEĊIŻJONI TAL-KUNSILL
ta' l-14 ta' Marzu 2006
li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward ta' l-awdituri esterni ta' l-Österreichische Nationalbank
(2006/212/KE)
IL-KUNSILL TA' L-UNJONI EWROPEA,
Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew, anness mat-Trattat li jistabbilixxi l-Komunità Ewropea, u b'mod partikolari l-Artikolu 27.1 tiegħu,
Wara li kkunsidra r-Rakkomandazzjoni BĊE/2006/1 tal-Bank Ċentrali Ewropew ta’ l-1 ta’ Frar 2006 lill-Kunsill ta’ l-Unjoni Ewropea dwar l-awdituri esterni ta' l-Österreichische Nationalbank (1),
Billi:
(1)
Il-kontijiet tal-Bank Ċentrali Ewropew (BĊE) u tal-banek ċentrali nazzjonali ta’ l-Ewrosistema għandhom jiġu verifikati minn awdituri esterni indipendenti rakkomandati mill-Kunsill Regolatorju tal-BĊE u approvati mill-Kunsill ta' l-Unjoni Ewropea.
(2)
Skond l-Artikolu 37(1) ta' l-Att Federali dwar l-Österreichische Nationalbank, il-Laqgħa Ġenerali ta' l-Österreichische Nationalbank (ÖNB) għandha taħtar żewġ awdituri u żewġ awdituri supplenti kull sena. L-awdituri supplenti jingħataw mandat biss fil-każ li l-awdituri ma jkunux jistgħu jwettqu l-verifika.
(3)
Il-mandat ta' l-awdituri esterni attwali ta' l-ÖNB ma jistax jiġġedded għal mandat ulterjuri wara l-verifika għas-sena finanzjarja 2005. Huwa għaldaqstant meħtieġ li jinħatru awdituri esterni mis-sena finanzjarja 2006.
(4)
L-ÖNB għażel lil KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH u BDO Auxilia Treuhand GmbH bħala l-awdituri esterni l-ġodda skond il-Komunità kif ukoll il-leġislazzjoni Awstrijaka dwar l-akkwist pubbliku, il-BĊE jikkonsidra li huma jissodisfaw l-ħtiġiet neċessarji għall-ħatra.
(5)
Il-Kunsill Regolatorju tal-BĊE irrakkomanda li l-mandat ta' l-awdituri esterni għandu jiġġedded fuq bażi annwali, li ma jaqbiżx mandat totali ta' ħames snin.
(6)
Huwa xieraq li tiġi segwita r-rakkomandazzjoni tal-Kunsill Regolatorju tal-BĊE u li tiġi emendata d-Deċiżjoni 1999/70/KE (2) għaldaqstant.
IDDEĊIEDA KIF ĠEJ:
Artikolu 1
L-Artikolu 1(9) tad-Deċiżjoni 1999/70/KE għandu jinbidel b’dan li ġej:
“9. KPMG Alpen-Treuhand GmbH u TPA Horwath Wirtschaftsprüfung GmbH huma b'danapprovati b'mod konġunt bħala l-awdituri esterni ta' l-Östezzeichische National Bank (ÖNB) għas-sena finanzjarja 2006.
Moore Stephens Austria Wirtschaftsprüfungsgesellschaft mbH u BDO Auxilia Treuhand GmbH huma b'dan approvati b'mod konġunt bħala l-awdituri supplenti ta' l-ÖNB għas-sena finanzjarja 2006.
Dan il-mandat jista' jiġġedded fuq bażi annwali, li ma jaqbiżx mandat totali ta' ħames snin, li jintemm l-aktar tard mas-sena finanzjarja 2010.”
Artikolu 2
Din id-Deċiżjoni għandha tiġi notifikata lill-Bank Ċentrali Ewropew.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmul fi Brussell, nhar il-14 ta' Marzu 2006.